Ingvill Måkestad Bovim

Ingvill Måkestad Bovim (født 7. august 1981 i Odda) er en norsk friidrettsutøver (mellomdistanseløp). Fra 2010 til 2020 var hun innehaver av norsk rekord på 800 meter. Bovim representerte Idrettslaget Korlevoll frem til 2007, da hun flyttet til Oslo og meldte overgang til Idrettsklubben Tjalve. Hun var mellom 2010 og 2013 medlem av IL Gular. Før 2014-sesongen flyttet hun tilbake til Oslo, og meldte overgang til Bækkelagets SK.Kondis - Ingvill Måkstad Bovim forlater Gular

 Karriere 
 2010 
For sesongen 2010 meldte hun overgang til Bergensklubben IL Gular.

I Bislett Games presterte hun en sterk tid på 3000m med 8.54,57 (19. mai). 

Senere satte hun ny personlig rekord på 1500 meter med tiden 4.04,22 i Diamond League i Paris i juli 2010, noe som gjør henne til den nest raskeste norske utøveren på distansen gjennom tidene, bak Grete Waitz.Hardanger Folkeblad (17. juli 2010): Ny pers for Ingvill, besøkt 11. august 2010

10. august 2010 slettet Bovim Randi Langøigjelten Bjørns 29 år gamle rekord på 800 meter i stevnet Folksam GP i Göteborg med tiden 2.00,82. Den 1. september samme år forbedret hun rekorden til under 2 minutter med 1.59,82 under et stevne i Zagreb.Nettavisen – Satte ny norsk rekord

I november 2010 fikk hun tildelt prisen som årets kvinnelige utøver av stiftelsen Friidrettens Venner.

 2011 
I innendørssesongen klarte hun å forbedre den norske innendørsrekorden over 1500m to ganger, sist på 22. februar til 4.08,65 min da hun deltok i et internasjonalt stevne i Globen i Stockholm.

I VM i friidrett 2011 gikk hun videre fra kvalifiseringen med 8. beste tid på 1500 meter, med 4.08,26.daegu2011.iaaf.org: 1500 Metres - Women Heats , hentet 4. september 2011 I seminfinalene løp hun i det andre, og raskeste heatet. Der ble hun nummer fire og direkte kvalifisert med tiden 4.08,03, en tid som også holdt til totalt 4. beste tid i semifinalene.daegu2011.iaaf.org: 1500 Metres - W   Semi-Final , hentet 4. september 2011 I finalen hang Måkestad Bovim fint med i det forholdsvis rolige åpningstempoet. En drøy runde før mål falt tre konkurrenter like bak henne, deriblant favoritten Maryam Yusuf Jamal og outsideren Morgan Uceny. I spurten fulgte Måkestad Bovim hele veien inn og ble nummer 6 med tiden 4.06,85.Dagbladet.no (1. september 2011): Måkestad Bovim gråt for knallsterk sjetteplass, hentet 4. september 2011 Jennifer Barringer Simpson fra USA vant gullet på 4.05,40, foran britiske Hannah England og spanske Natalia Rodriguez.

Senere på året, i et stevne i Rieti, slo hun Simpson, og løp inn på 4.04,12. Dette var sesongbestenotering for henne, og hennes nest beste tid noensinne.Norsk Friidrett – Sesongbeste for Ingvill , besøkt 11. september 2011.

 2012 
Måkestad Bovim hadde en noe brokete oppkjøring i olympiasesongen, men klarte å overbevise i et Diamond League-stevne i Paris i begynnelsen av juli med en tid på 1500 m som lå klart under OL-kravet (4,03,71). Dagen før hun skulle løpe forsøksheatet i OL i London måtte hun bryte treningen på grunn av sterke smerte i høyre bein og fikk påvist en delvis avrivning av akillessenen.NRK (5. august 2012): Måkestad Bovim: - Draumen er knust!, besøkt 27. mai 2013 I desember 2012 bekjentgjorde hun at hun var gravid.VG.no - Babylykke for Måkestad Bovim, besøkt 4. desember 2014. 

 2013-14 
Grunnet skaden og graviditeten konkurrerte hun ikke i 2013. Hun konkurrerte for første gang etter skaden, i Sentrumssprinten i Oslo i april 2014.Norsk Friidrett - Ingvill Måkestad Bovim gjør comeback i Sentrumssprinten , besøkt 4. desember 2014. Hun vant dette løpet. I Lag-EM i friidrett 2014 i Tallinn i slutten av juni var Måkestad Bovim sterkt delaktig til at Norge kom på annenplass i First League, og kvalifiserte seg til å delta i Super League i Lag-EM 2015. Hun vant 1500 meter, og kom på annenplass på 800 meter.Norsk Friidrett - Norge tilbake i det beste selskap , besøkt 4. desember 2014. 

Hun løp inn til syvendeplass i Diamond League-stevnet i Glasgow i juli, med årsbestetiden 4.04,33.NRK - Årsbeste for Ingvill Måkestad Bovim, besøkt 4. desember 2014. Denne tiden forbedret hun senere samme måned, da hun løp inn til tredjeplass i et stevne i Heusden i Belgia, med tiden 4.04,11.Norsk Friidrett - Sterk 1500 på årsbeste av Ingvill i Heusden , besøkt 4. desember 2014. I august deltok hun i EM i friidrett 2014, der hun nådde finalen på 1500 meter.Dagbladet - Bovim til finale på 1500 meter, besøkt 4. desember 2014. I finalen endte hun på 9.-plass.VG - Måkestad Bovim: Gleder meg til en amme-fri vinter, besøkt 4. desember 2014

I NM i friidrett 2014 vant hun 1500 meter, og fikk med det sitt tredje NM-gull på denne distansen.Bækkelagets SK - NM Gull til Ingvill Måkestad Bovim , besøkt 4. desember 2014. I oktober opererte hun en skade i venstre hæl, etter at hun hadde slitt med smerter gjennom 2014-sesongen.NRK - Måkestad operert – igjen, besøkt 4. desember 2014.

 2015 
Hun trente seg opp etter operasjonen i første del av 2015, og var bl.a. i Sør-Afrika.Haugesunds Avis - Nå løper hun endelig igjen, besøkt 9. juli 2016. Hun gjorde comeback i Sollentuna i juni, og løp der 3000 meter på 9.02,55. I et stevne i Liège i Belgia måtte hun hoppe over en utøver som falt foran henne, og landet feil og ble skadet igjen.NKR Sport - Måkestad Bovim skada igjen – mistar Beijing-VM, besøkt 9. juli 2016. Hun stod over både NM og VM på grunn av dette. 

 2016 
I februar deltok hun i et 10 km løp i Sør-Afrika, og kom på annenplass med 34:47.VG.no - Måkestad Bovim kollapset under konkurranse, besøkt 9. juli 2016. I Diamond League-stevnet i Shanghai i mai kom hun i mål sist på 1500 meter, med 4.14,12. 

Hun gikk til finalen på 1500 meter i EM i friidrett 2016, etter at hun fikk 6. beste tid i innledningsheatet, med 4:11,54.

 2018 
I Oslo Maraton 2018 kom hun på tredjeplass i «10 for Grete» (10 km), og hun kom også på tredjeplass på Hytteplanmila 2018.

 Medaljer i norske mesterskap 
Plassering Øvelse ÅrGull  800 meter  2003, 2007, 2008, 2010, 2011Gull  1500 meter  2008, 2009, 2014Gull  2 km terrengløp  2008Sølv  1500 meter  2003, 2004, 2007Sølv  2 km terrengløp  2003, 2006Bronse  800 meter  2004Bronse  1500 meter  2005

 Privatliv 
Måkestad Bovim er gift med tidligere OL-seiler Frode Bovim. De fikk en sønn 30. april 2013. 

 Referanser 
friidrett.no: NM 800 meter kvinner. 
friidrett.no: NM 1500 meter kvinner. 
friidrett.no: NM 2 km Terrengløp kvinner. 

 Eksterne lenker 




Kategori:Norske mellomdistanseløpere
Kategori:Deltakere for Norge under Sommer-OL 2012
Kategori:Friidrettsutøvere under Sommer-OL 2012
Kategori:Friidrettsutøvere for IK Tjalve
Kategori:Norgesmestere i friidrett
Kategori:Personer fra Odda kommune
Kategori:Friidrettsutøvere for IL Gular
Kategori:Deltakere for Norge under VM i friidrett 2011
Kategori:Mesternes Mester-deltakere